Den 31. januar skal byrådet i Rebild kommune tage stilling til en plan om at samle kommunes 7. klasses elever på nogle få skoler i kommunen. I følge den plan skal Øster Hornum til sommer afgive 7. klasse til Støvring skole. -Det er en rigtig dum ide. Vi er meget mere fleksible herude, så vis man vil noget visionsmæssigt, så skal enhederne ikke være så store. Det er forkert at følge den laveste fællesnævner og samle det hele i store klodser et eller andet sted, siger koordinator for aktionsgruppen, Birgitte Aagaard-Nielsen til TV2/NORD. Eleverne har brugt dagen på at male bannere og lave slagsange. Selv tidligere elever er mødt op på skolen for at give en hånd med. -Jeg syntes man skal holde sammen, det gør man ikke ved bare at lave ingenting, siger Jeanette Jepsen, der til daglig går i 8 klasse i Støvring. Hvis redningsaktionen mislykkedes er Øster Hornum klar til at forsætte 7. klasse som friskole. -Det er foreløbig kun en ide, men de sidste dages begivenheder har vist, at der er folk herude der kan arbejde hurtig. Hele denne aktion startede i torsdags. I lørdags var vi 65 til møde, og allerede i går var det tal steget til over 200, så opbakningen er der, siger koordinator for aktionsgruppen, Birgitte Aagaard-Nielsen til TV2/NORD. I morgen tidligt vil eleverne demonstrere foran rådhuset i Støvring. Ved samme lejlighed får borgmester Anny Winther overrakt resultatet af en underskriftsindsamling.

Opsummering:
5., 6. og 7. klasser strejker også i dag mod politikernens plan om at fjerne 7. klasse fra skolen.